सड़क के बीचों-बीच बना गड्ढा बन रहा है प्रतिदिन हादसों का कारण
पुरानीअनाज मंडी के पास सड़क के बीच नाले का स्लैब टूटा हुआ है। कोहरा बढ़ता जा रहा है, ऐसे में गड्ढे में बाइक सवार गिर जाते हैं। मंडी क्षेत्र के लोगों का कहना है कि कई बार नप अधिकारियों से नाली के स्लैब की मरम्मत करने की मांग की, लेकिन समस्या का समाधान नहीं हुआ।
दुकानदार रमेश पांचाल, कृष्ण शर्मा, कमल, कृष्ण वर्मा, राजेंद्र, दीपक का कहना है कि पिछले कई दिनों से पुरानी अनाज मंडी के पास नाले का स्लैब टूटने से गड्ढ़ा बना हुआ है। गड्ढ़े के कारण लोगों को आने-जाने में असुविधाओं का सामना करना पड़ता है। सड़क पर बने गड्ढे में दिनभर में करीब चार से पांच वाहन फंस जाते हैं। दुकानदारों का अधिकांश समय वाहन चालकों की मदद करने में निकल जाता है। इससे उनका कामकाज प्रभावित हो रहा है। वहीं इससे वाहन चालकों और यात्रियों को भी असुविधा होती है।
दुकानदारों का कहना है कि रात के समय वाहनों की लाइट में यह गड्ढ़ा दिखाई नहीं देता है। जिससे वाहन सीधे इसमें फंस जाते हैं। कई बाइक सवार गड्ढ़े में गिरकर घायल भी हो चुके हैं। धंुध में क्या होगा पता नहीं। दुकानदारों ने प्रशासन से नाली के स्लैब की मरम्मत करवाने की मांग की।
^ सड़क के बीचों-बीच नाली का स्लैब टूटने से गड्ढ़ा बना हुआ है। गड्ढ़े के कारण क्षेत्र में हादसों की संख्या बढ़ गई है। दिनभर में करीब चार से पांच वाहन चालक नाली के कारण हादसे का शिकार होते हैं। गड्ढ़ा कन्या स्कूल के सामने बना हुआ है। ऐसे में बड़ा हादसा होने की आशंका बनी रहती है। दीपकजैन, दुकानदार।
^ मंडी के पास कई दिनों से नाली का स्लैब टूटा हुआ है। इसमें गिरने से जहां बाइक सवार घायल हो जाते हैं। वहीं सड़क का कूड़ा इसमें चला जाता है। इससे जलभराव की समस्या भी हो जाती है। कई बार गड्ढे को ठीक करने की मांग की गई, लेकिन समस्या का समाधान नहीं हुआ।\\\'\\\' संजय,दुकानदार, पुरानी अनाज मंडी
गोहाना . पुरानीअनाज मंडी में स्कूल के पास बने गड्ढ़े के पास से गुजरते हुए वाहन। यह हादसों का कारण बन रहा है।
hin_Deva hin_Deva hin_Deva hin_Deva hin_Deva hin_Deva hin_Deva